Document ID: 31998R0823

KOMISSION ASETUS (EY) N:o 823/98,
annettu 20 päivänä huhtikuuta 1998,
yhteisön lampaanruhojen luokitteluasteikkoa koskevista yksityiskohtaisista säännöistä annetun asetuksen (ETY) N:o 461/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1589/96 (2), ja erityisesti sen 4 artiklan 5 kohdan,
ottaa huomioon lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta ja asetuksen (ETY) N:o 338/91, sellaisena kuin se on viimeksi muutettuna asetuksella (EY) N:o 2536/97 (3), voimassaolon jatkamisesta 23 päivänä heinäkuuta 1992 annetun neuvoston asetuksen (ETY) N:o 2137/92 (4) ja erityisesti sen 2 artiklan,
sekä katsoo, että
yhteisön lampaanruhojen luokitteluasteikkoa koskevista yksityiskohtaisista säännöistä 26 päivänä helmikuuta 1993 annetussa komission asetuksessa (ETY) N:o 461/93 (5) säädetään, että jäsenvaltiot voivat ilmoittaa ruhon hinnan 100 kilogrammaa kohti ruhon tavanomaisessa tarjontamuodossa asetuksen (ETY) N:o 2137/92 liitteessä III esitettyjen A ja B luokkien osalta; saatu kokemus on osoittanut, että tämä menettely on ulotettava koskemaan myös mainitussa liitteessä esitettyä C luokkaa, koska ruhojen tarjontamuotoa koskevat kauppatavat voivat olla samankaltaiset kaikkien liitteessä esitettyjen luokkien osalta; on tarpeen soveltaa kyseistä säännöstä taannehtivasti, jotta C luokan hinnat voidaan ilmoittaa yhdenmukaisesti koko markkinointivuoden 1998 ajan,
asetuksessa (ETY) N:o 461/93 vahvistetaan säännökset, jotka koskevat asetuksen (ETY) N:o 2137/92 5 artiklassa tarkoitetun yhteisön valvontaryhmän paikalla suorittamia tarkastuksia; saatu kokemus on osoittanut tarpeen muuttaa kyseisiä säännöksiä, jotta tarkastusryhmän kokoonpanossa ja paikalla tehtävien tarkastusten järjestämisessä sallittaisiin suurempi joustavuus, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 461/93 seuraavasti:
1. Korvataan 1 artiklan 3 kohta seuraavasti:
"3. Jos koukussa punnitun ja luokitellun ruhon tarjontamuoto eroaa viitetarjontamuodosta, jäsenvaltioiden on mukautettava ruhon paino käyttämällä asetuksen (ETY) N:o 2137/92 2 artiklan mukaisia korjauskertoimia. Jäsenvaltioiden on ilmoitettava komissiolle käyttämänsä korjauskertoimet. Mainitun asetuksen liitteessä III esitettyjen luokkien osalta ne voivat kuitenkin ilmoittaa hinnan 100 kilogrammaa kohti ruhon tavanomaisessa tarjontamuodossa. Tällöin jäsenvaltioiden on annettava komissiolle tieto tämän tarjontamuodon ja viitetarjontamuodon eroista."
2. Korvataan 8 artiklan 1 kohta seuraavasti:
"1. Enintään seitsemänjäsenisen ryhmän valtuuskunnan on tehtävä tarkastukset paikalla. Tätä tarkoitusta varten se on muodostettava seuraavien sääntöjen mukaisesti:
- vähintään kaksi komission asiantuntijaa, joista toinen toimii valtuuskunnan puheenjohtajana,
- yksi kyseisen jäsenvaltion asiantuntija,
- enintään neljä asiantuntijaa muista jäsenvaltioista."
3. Korvataan 9 artiklassa:
- 1 kohdan ensimmäinen alakohta seuraavasti:
"1. Tarkastukset paikalla on tehtävä säännöllisin väliajoin, ja niiden tiheys voi vaihdella erityisesti tarkastettavan jäsenvaltion lampaanlihatuotannon tärkeyden tai asteikon soveltamiseen liittyvien ongelmien perusteella. Tarvittaessa niiden jälkeen voidaan tehdä lisätarkastuksia. Lisätarkastuksia varten valtuuskunnan kokoa voidaan pienentää."
- 5 kohta seuraavasti:
"5. Valtuuskunnan puheenjohtajan on laadittava kertomus tehdyistä tarkastuksista ja ilmoitettava siinä 4 kohdassa tarkoitetut johtopäätökset. Kertomus on toimitettava tarkastetulle jäsenvaltiolle mahdollisimman pian ja muille jäsenvaltioille myöhemmin."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä olevan 1 artiklan 1 kohtaa sovelletaan markkinointivuoden 1998 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä huhtikuuta 1998.

Labels: 0
3
17